paragraph_text: "Cosby Show" je američka humoristična TV serija koja prikazuje humorističnu stranu obiteljskog života u familiji Huxtable. Prvi put se emitirala na američkoj postaji NBC. Show se fokusirao na obitelj Huxtable, dobrostojeću afričko-američku obitelj s prebivalištem u Brooklynu, New York. Prema američkom TV časopisu "Tv Guide", serija je bila "najveći TV hit u 1980-ima koji je uzdignuo žanr sitcoma i NBC-jevu gledanost". Serija se prvotno trebala prikazivati na ABC-ju, koji je odbio pilot. Ujedno je i jedna od dvije američke serije (zajedno s "All in the Family") koje su bile na prvim mjestima gledanosti 5 televizijskih sezona zaredom. Prvu sezonu serije gledalo je preko 20 milijuna američkih gledatelja, a posljednju, 8-u, gledalo je 13 milijuna. Iz "Cosby Showa" je proizašala i spin-off serija "A Different World" (Drukčiji svijet), u kojoj se pojavljivala Denise Huxtable (Lisa Bonet).